Joanne (שיר)

"Joanne" (בעברית: "ג'ואן") הוא הסינגל השלישי של זמרת הפופ האמריקאית ליידי גאגא מתוך אלבום האולפן החמישי שלה, Joanne שנושא את שם האלבום. השיר יצא תחילה כסינגל באיטליה בלבד ולאחר מכן ברחבי העולם. השיר נכתב והופק על ידי גאגא ומארק רונסון בשיתוף חלקים נוספים עם בלאדפופ. שם זה מסמל את שמה האמצעי של גאגא על שם דודתה ג'ואן גרמונטה שנפטרה ממחלת הזאבת בגיל 19. גאגא אמרה כי האלבום הזה יוקדש לה, ובין דפי האלבום ניתן לראות תמונה של דודתה של גאגא בצעירותה. היא אמרה כי לשיר יש אפקט ריפוי לאנשים העוסקים באובדן. מבחינה מוזיקלית, זהו שיר כפרי עם קומפוזיציה אקוסטית מופשטת. המילים מדברות על מותה של ג'ואן מנקודת מבטה של משפחתה של גאגא. בשל אי יציאתו כסינגל רשמי ברחבי העולם בשנת יציאתו האלבום, השיר לא נחל הצלחה רבה במצעדים והגיע למקום ה-190 בצרפת ול-154 בהממלכה המאוחדת. השיר בוצע על ידי גאגא בתוכנית האירוח "Alan Carr's Happy Hour", בתוכנית "News Zero" ביפן, ובסבבי ההופעות "Diva Bar Tour" ו-"Joanne World Tour" בין 2016 ל-2017. בנוסף נכלל קטע קצר שלו בסרט הדוקומנטרי של גאגא שיצא ב-2017, Gaga: Five Foot Two. גאגא הודיעה כי באלבומה החדש שיקרא על שם דודתה, יהיה גם שיר שיישא את אותו שם. השיר הוא ה-3 באלבום, כשקודמו היה הסינגל הראשון מן האלבום "Perfect Illusion". את השיר כתבה גאגא ביחד עם רונסון. את השיר הפיקו גאגא, רונסון, ובלאד פופ. השיר זכה לשבחים רבים מצד מעריציה של הזמרת שהגדירו את השיר כשיר מרגש. השיר יצא לאור ביחד עם האלבום ב-21 באוקטובר 2017, בדיוק כמו "John Wayne". אף על פי שזכה לתשומת לב רבה מצידה של גאגא ומצד הקהל, הודיעה גאגא כי השיר לא יהיה סינגל מן האלבום אך ב-22 בדצמבר 2017 יצא לאור כסינגל באיטליה בלבד. לאחר מספר שבועות, הסינגל הפך רשמית לשלישי מתוך האלבום ויצא ברחבי העולם. בגראמי 2018 גאגא הופיעה עם השיר, בנוסף ללהיטה מאותו האלבום והסינגל השני, Million Reasons. הביקורות על השיר היו טובות ברובן, רוב שפילד מהמגזין רולינג סטון תיאר את "Joanne" כ-"בלדה נוגעת ללב", שבה "כל סימן של דיסקו או גלאם מושתק על ידי אצבעותיה על מיתרי הגיטרה". אמילי מקיי, נמי, כתבה כי "שיר מרענן של יופי נהדר ופשוט, משפיע יותר על כל מה שעשה גאגא לפני כן, והציג את הכוח הרגשי במקום את כוחו של הקול הגדול הזה". סאל סינקואמני ממגזין הביקורות האינטרנטי "Slant Magazine" העניק לשיר ביקורת חיובית בהשוואה לבלדות הנוספות באלבום וציין כי "הביצועים הקולים נשמעים יחסית מאופקים". פטריק בראון מהאתר "Idolator" אמר כי "Joanne הוא בהחלט הדוגמה הטובה ביותר של האני האמיתי והאסתטי שגאגא כבר מדברת עליו לפני שחרור האלבום, מלאה בקטעי גיטרה יפים ומראה את קולה הטוב ביותר". מארק סנטייקר מהמגזין אנטרטיינמנט ויקלי אמר כי השיר הוא "הבלדה הכי מקורית ומפרקת של גאגא מזה שנים". כאשר ניל מק'קארמיץ כתב לעיתון הבריטי דיילי טלגרף הוא כינה את Joanne כ-"מקסים". סנדי כהן מהעיתון "וושינגטון טיימס" אמרה ש-"במהלך השיר קולה של גאגא נשמע מושפע, מגובה על ידי גיטרה אקוסטית וכלי הקשה פשוטים, אך בסופו של דבר הוא מעניק לשיר תחושה נצחית". בעיתון אייריש טיימס לורנס מקין כינה את השיר כ-"בלדת גיטרה מדהימה" ואמר כי הוא "הוא פשוט חושף את שריון הפופ של גאגא ומגלה צד קשה הרבה יותר שלה". גאגא הופיעה לראשונה עם השיר ב-5 באוקטובר 2016 במיני סבב ההופעות שלה "Diva Bar Tour" שנמשך עם כ-3 מופעים בארצות הברית. ההופעה הבאה של השיר הייתה בתוכנית "News Zero" ביפן שבה ביצעה את השיר בגיטרה בשידור חי. השיר גם נכלל בסבב ההופעות הרשמי שלה Joanne World Tour שבו היא מבצעת את השיר לבושה בתלבושת מיוחדת שעשויה מעיתונים וכובע תואם, בליווי גיטרה שעלייה חרוט "Joanne". השיר גם הוצג בסרט הדוקומנטרי של גאגא "Gaga: Five Foot Two" אשר תיעד את ההכנות של גאגא לאלבום ולהופעות שונות. באחת הסצנות, גאגא ואביה מבקרים את סבתה בבית האבות והיא משמיעה לה את השיר. אביה מתמלא ברגש ויוצא אל מחוץ לדלת במהלך השמעת השיר, סבתה מרגיעה אותה בכך שהיא אומרת לה שהיא "צודקת עם השיר ושעברו כבר מספר רב של שנים והכול הסתדר כיום". ספנסר קורנהאבר מ-"The Atlantic" אמר כי "זו היא הסצנה הבלתי נשכחת של הסרט". Joanne, במסד הנתונים הקולנועיים IMDb (באנגלית) Joanne, באתר Last.fm (באנגלית) מידע על הסינגל "Joanne" באתר מיוזיק בריינז מידע על היצירה "Joanne" באתר Discogs מילות השיר "Joanne" באתר Genius סרטון השיר "Joanne" באתר יוטיוב מידע על השיר "Joanne" באתר iTunes LADY GAGA "Joanne" | (Radio Date: 22/12/2017), radiodate.it (באנגלית) Good Morning America (2016-10-21), Lady Gaga Interview on Joanne, נבדק ב-2017-08-24 "Review: Lady Gaga's Soft-Rock Turn 'Joanne' Is Her Best in Years". Rolling Stone. נבדק ב-2017-12-21. Lady Gaga - 'Joanne' Review - NME, NME (באנגלית) "Lady Gaga: Joanne | Album Review | Slant Magazine". Slant Magazine (באנגלית אמריקאית). נבדק ב-2017-12-21. "Lady Gaga's 'Joanne': Review". idolator (באנגלית אמריקאית). 2016-10-21. נבדק ב-2017-12-21. "Lady Gaga's 'Joanne': EW review". EW.com (באנגלית). נבדק ב-2017-12-21. Neil McCormick, ‏Lady Gaga, Joanne, album review: it turns out Gaga is a rock and roll showgirl at heart, The Telegraph, 19 October 2016 "Gaga might be a lady, but she ain't no queen of country". The Irish Times (באנגלית אמריקאית). נבדק ב-2017-12-21. "Lady Gaga Changes 'Angel Down' Lyrics to 'Trayvon Angel' at Final Dive Bar Tour Set". EW.com (באנגלית אמריקאית). 2016-10-28. נבדק ב-2017-08-24. Lady Gaga Delivers Emotional 'Joanne' Performance on 'News Zero', PopCrush (באנגלית) Stedman, Alex (2017-08-09). "Concert Review: Lady Gaga Embraces Every Era of Her Career at the Forum". Variety (באנגלית אמריקאית). נבדק ב-2017-12-21. "What Pennsylvania makes, Lady Gaga takes". PhillyVoice. 2017-09-11. נבדק ב-2017-12-21. "11 Things We Learned in Lady Gaga's 'Five Foot Two' Netflix Documentary". Billboard. נבדק ב-2017-12-21. Kornhaber, Spencer. "Lady Gaga's Illness Is Not a Metaphor". The Atlantic (באנגלית אמריקאית). נבדק ב-2017-12-21. 61st Annual GRAMMY Awards, GRAMMY.com, ‏2018-12-06 (באנגלית) Lady Gaga - Joanne (Radio Date: 22-12-2017), EarOne Joanne (Where Do You Think You're Goin'?) [Piano Version] - Single by Lady Gaga (באנגלית אמריקאית), נבדק ב-2021-04-19